b'\n_START_ARTICLE_\nNolan Kasper\n_START_PARAGRAPH_\nNolan Kasper (s. 27. maaliskuuta 1989 Morristown, New Jersey) on yhdysvaltalainen alppihiiht\xc3\xa4j\xc3\xa4._NEWLINE_Kasperin ensimm\xc3\xa4inen kilpailu alppihiihdon maailmancupissa oli Levin pujottelussa 15. marraskuuta 2009. Ensimm\xc3\xa4isen pistesijansa h\xc3\xa4n saavutti seuraavassa maailmancupin kisassaan Kitzb\xc3\xbchelin pujottelussa tammikuussa 2010 oltuaan 27:s. Kasper on sijoittunut maailmancupissa parhaimmillaan toiseksi Kranjska Goran pujottelussa kaudella 2010\xe2\x80\x932011. H\xc3\xa4n h\xc3\xa4visi kisan voittajalle Mario Mattille vain 0,09 sekuntia._NEWLINE_Nuorten MM-kisoissa vuonna 2009 Kasper sai pujottelussa pronssia. H\xc3\xa4n on sijoittunut pujottelussa 24:nneksi Vancouverin olympialaisissa 2010, 15:nneksi Garmisch-Partenkirchenin MM-kilpailuissa 2011 ja 13:nneksi Sot\xc5\xa1in olympialaisissa 2014.'